**ДЕПАРТМАН ЗА АНГЛИСТИКУ**

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

**Предмет:** Сагласност за пријаву пројекта „Структурисање процеса изградње појмова путем метафоре, аналогије и схематичности” (**S**tructuring **C**oncept Generation with the **He**lp of **M**etaphor, **A**nalogy and **S**chematicity – SCHEMAS) код Фонда за науку

             На седници одржаној 2. јула 2020. године, Веће Департмана за англистику дало је сагласност за учешће за пријаву пројекта „Структурисање процеса изградње појмова путем метафоре, аналогије и схематичности” (**S**tructuring **C**oncept Generation with the **He**lp of **M**etaphor, **A**nalogy and **S**chematicity – SCHEMAS) код Фонда за науку. Руководилац пројекта је проф. др Михаило Антовић са Департмана за англистику.

Циљ пројекта је да удружи компетенције учесникâ у областима теоријске, корпусне и психолингвистике, те студијама мултимодалности како би се идентификовали апстрактни, подлежећи схематски принципи који мотивишу изградњу значења у три модалитета (језик, музика, визуелна когниција). Предлог обухвата четири групе активности: (1) анализу језичких и мултимодалних корпуса са српског и енглеског говорног подручја; (2) извођење одговарајућих генерализација из анализираних података комбинацијом угледних теоријских модела савремене лингвистике (нпр. теорија појмовних атома, метафоре, аналогије); (3) психолингвистичку проверу изведених генерализација кроз експерименте са испитаницима, те (4) израду алгоритамских протокола за формални опис најуспешнијих генерализација како би се могле применити у истраживањима вештачке интелигенције.

Учесници пројекта:

1. Проф. др Михаило Антовић (руководилац)

2. Проф. др Владимир Јовановић

3. Проф. др Владан Павловић

4. Проф. др Душан Стаменковић

5. Доц. др Милош Тасић

6. Доц. др Ивана Митић

7. Доц. др Александра Јанић

8. Мср Владимир Фигар

9. Мср Ана Крстић

10. Мср Младен Поповић

Веће Департмана за англистику прослеђује ову сагласност Наставно-научном већу на даље одлучивање.

|  |  |
| --- | --- |
| У Нишу, 2. 7. 2019. године | С поштовањем,  Управник Департмана за англистику    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Проф. др Душан Стаменковић |